SET ปิดเช้าวูบเกือบ 19 จุด ตามตปท. หลัง”ดาวน์โจนส์”ดิ่ง 600 จุด วิตกเศรษฐกิจสหรัฐฯชะลอตัว
SET ปิดเช้าวูบเกือบ 19 จุด ตามตปท. หลัง"ดาวน์โจนส์"ดิ่ง 600 จุด วิตกเศรษฐกิจสหรัฐฯชะลอตัว โดยดัชนีปิดเช้านี้ที่ที่ระดับ 1,604.85 จุด ลดลง 18.52 จุด หรือ 1.14% มูลค่าการซื้อขาย 3.51 หมื่นลบ.
25 ต.ค. 2561

ผู้สื่อข่าวรายงานว่า ดัชนีตลาดหุ้นไทย SET ปิดเช้านี้ (25 ต.ค.61) ที่ระดับ 1,604.85 จุด ลดลง 18.52 จุด หรือ 1.14% มูลค่าการซื้อขาย 3.51 หมื่นลบ. ขณะที่ดัชนีดาวโจนส์นิวยอร์กปิดวานนี้ (24 ต.ค.) ที่ระดับ 24,583.42 จุด ลบ 608.01 จุด หรือ 2.41%
10 หุ้นกดดัชนีเช้านี้

ด้าน นายกรภัทร วรเชษฐ์ ผู้อำนวยการฝ่ายวิจัยและบริหารการลงทุน บล.โนมูระ พัฒนสิน เปิดเผยว่า ตลาดหุ้นไทยเช้านี้ผันผวนตามตลาดต่างประเทศ โดยตลาดหุ้นในภูมิภาคเอเชียต่างปรับฐานกันทั่วหน้าติดลบราว 1.5-2% หลังจากที่ตลาดสหรัฐฯปรับตัวลงไปแรง จากผลประกอบการของบริษัทจดทะเบียนของสหรัฐฯที่ชะลอ และเศรษฐกิจสหรัฐฯที่ดูจะชะลอตัวลง
ส่วนตลาดบ้านเรามีสัญญาณการฟื้นตัวในระหว่างทางจากการเกิดเทคนิคเคิลรีบาวด์ได้บ้าง แต่แรงขายก็ยังมีอยู่จากความกังวลบรรยากาศที่ผันผวน อย่างไรก็ดี มองดัชนีฯแถว 1,620-1,565 จุด เทรด P/E 15-14.7 เท่า ซึ่งถือว่าเป็นโซนที่ถูกในเชิงพื้นฐาน จัดได้ว่าเป็นจุดซื้อที่ดีในเชิง Valuation
สำหรับแนวโน้มการลงทุนในช่วงบ่ายนี้ นายกรภัทร กล่าวว่า ตลาดฯคงจะยังผันผวนอยู่ แต่อาจมีรีบาวด์ทางเทคนิคได้อย่างต่อเนื่องในระหว่างทาง พร้อมให้แนวรับ 1,596-1,585 จุด ส่วนแนวต้าน 1,620-1,626 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
CPALL    มูลค่าการซื้อขาย 2,475.16 ล้านบาท ปิดที่  61.75 บาท  ลดลง 1.25 บาท
PTT  มูลค่าการซื้อขาย 2,078.28 ล้านบาท ปิดที่ 48.50 บาท  ราคาไม่เปลี่ยนแปลง
IVL   มูลค่าการซื้อขาย 1,830.98 ล้านบาท ปิดที่ 50.50 บาท  ลดลง 1.50 บาท
PTTEP   มูลค่าการซื้อขาย 1,686.25 ล้านบาท ปิดที่ 133.50 บาท  ลดลง 0.50 บาท
PTTGC มูลค่าการซื้อขาย 1,284.53 ล้านบาท ปิดที่ 72.50 บาท  ลดลง 1.75 บาท